《凌霄花》
宋代·范浚

栽松待成阴，种漆拟作器。人皆笑艰拙，往往后得利。

君看植凌霄，百尺蔓柔翠。新花郁煌煌，照日吐妍媚。

风霜忽摇落，大木亦彫瘁。视尔托根生，枯茎无残蒂。

先荣疾萧瑟，物理固艰恃。凌霄亟芳华，衰歇亦容易。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。